2012 er skudår, og det betyder at februar bliver forlænget med en dag, og i morgen fredag den 24. februar er der officielt skuddag. Denne dato er helt speciel for de kvinder, der går og venter på at deres kærester kommer på friertanker. Ifølge gammel skik må kvinderne nemlig fri til deres mænd denne ene dag hvert fjerde år. Har du planlagt at fri til din kæreste i morgen, og kunne du tænke dig at gøre oplevelsen ekstra speciel for din kæreste ved at gøre det for åben skærm? Så skriv til TV2/Nord på redaktion@tv2nord.dk .

Referat:
Så inviter TV2/Nord med - Fredag er der skuddag og traditionen tro må landets kvinder denne dag fri til deres udkårne.